Amyloidum beta
Amyloidum beta sunt peptida 36-43 aminoacidorum, quae in morbo Alzheimeriano factores morbi principales videntur, ubi in aegrotorum cerebris mortuorum microscopio "plaques" (maculae) extracellulares aggregata inveniuntur. Generata sunt amyloida beta de magis maiore proteino praecursoris amyloidi beta (APP) desectionibus enzymorum duorum ope, primo beta-secretasis 1, deinde complexus enzymatici gamma-secretasis. Investigationes histopathologicae, liquoris cerebrospinalis, et hodie Positronibus Emissis Tomographia (PET) ligandibus amyloidi beta distributionis onerisque quaesitionem etiam in vivo permittunt. Mutatio A673T geni APP, in Islandia nota, initium morbi Alzheimeriani retardat. In plerisque typis angiopathiae amyloido cerebralis (AAC) amyloidum beta repertum est. Amyloida in genere sunt proteina unius typi aggregata in fibrillas plicantia. Amyloida idcirco non solum ex amyloidis beta constituta sunt, sed aliis morbis alia proteina in amyloidum congregentur.